Source: https://poradne.rodinka.sk/post9043.html
Timestamp: 2020-08-06 08:02:52+00:00
Document Index: 10405960

Matched Legal Cases: ['§ 62', '§ 63', 'Súd ', 'súd ', 'súd ', 'súd ']

Ziadost o znizenie vyzivneho | JUDr. Soňa Glezgo (Právna poradňa) | ARCHÍV | poradne.rodinka.sk
Ziadost o znizenie vyzivneho
Dobrý den,potrebovala by som poradit v pripade,že moj ex manžel,požiadal o
zniženie vyživneho,na našu 15 ročnu dceru,ktora končí základnu školu.Pracuje
v zahraničí a jeho skutočny prijem je približne 100 OOOsk mesačne,odvovodnil
to tým,že sa zdražilo nájomne a cestovanie,danove priznanie si dal
samozrejme urobit tak,že má velke vydavky,,a na dceru navrhol pri rozvode
sumu 5000sk,,a o 9 mesiacov podal navrh na zníženie -2000sk.Dceru vobec
nenavštevuje,aj ked ma neobmedzeny styk a byva u priatelky o 500 m dalej.Pri
poslednom stretnutí v marci 2008,kupil dcere botasky v hodnote 2990sk-na
narodeniny a vianoce,,a v aprilovom výživom to odpočítal.Ja pracujem
priležitostne v Rakusku ako opatrovatelka,,ale nakolko sa potrebujem venovat
dcere,lebo ju čaka skuskove obdobie,tak nemám ešte vybavenu živnost a teda
ani staly a trvaly prijem.Poradte mi prosim Vás,,ako mam postupovat,,aby sa
neznížilo výživne na dceru,pretože,ak začne navštevovat strednu školu,tak sa
mi vydavky ešte navyši!
a..dakujem
Podľa ust. § 62 a § 63 ods. 1,2 zákona č. 36/2005 Z.z. o rodine v platnom znení
(1) Rodič, ktorý má príjmy z inej než závislej činnosti podliehajúcej dani z príjmu, je povinný preukázať ich súdu, predložiť podklady na zhodnotenie svojich majetkových pomerov a umožniť súdu sprístupnením údajov chránených podľa osobitného predpisu zistenie aj ďalších skutočností potrebných na rozhodnutie. Ak si rodič nesplní túto povinnosť, predpokladá sa, že výška jeho priemerného mesačného príjmu predstavuje dvadsaťnásobok sumy životného minima.
Z uvedeného je zrejmé, že pre určenie výšky výživného sú rozhodujúce majetkové pomery, čo je širší pojem ako len príjem sám o sebe. Súd pri posudzovaní majetkových pomerov nevychádza len z daňového priznania. Rovnako tiež súd nevezme do úvahy všetky vynaložené výdavky, ale len nevyhnutné a účelne vynaložené výdavky. Zvýšenie životných nákladov sa týka nielen otca dieťaťa, ale všetkých. Nie je to dôvod na zníženie výživného. Odporúčam Vám, aby ste sa k návrhu, ktorý Vám súd doručí na vyjadrenie v stanovenej lehote vyjadrila. Vo vyjadrení uveďte všetky skutočnosti, ktoré namietate, tak ako ste ich uviedla aj v tejto otázke. Ak viete o jeho iných príjmoch, resp. majetkových pomeroch, je potrebné uviesť aj tieto skutočnosti. Poukážte na neefektívnosť, resp. účelovosť vynaložených nákladov, na skutočnosť, že náklady sa zvýšia nielen jemu ale aj Vám, okrem iného aj v súvislosti s nástupom dcéry na strednú školu. Na záver uveďte, ako navrhujete, aby súd rozhodol ( žalobu v celom rozsahu zamietol) , príp. môžete žiadať vzhľadom k skutočnostiam aj zvýšenie výživného.
Rodič ak dieťaťu kúpi niečo nad rámec plnenia si určenej vyživovacej povinnosti nemôže túto položku odpočítať z výživného. V tejto časti má teda voči Vám dlh na výživnom, ktorý môžete vymáhať aj cestou exekútora.